భూమి
సౌరకుటుంబం లోని గ్రహాల్లో భూమి ఒకటి. సూర్యుడి నుండి మూడవ గ్రహం. మానవునికి తెలిసిన ఖగోళ వస్తువుల్లో జీవం ఉన్నది భూమి ఒక్కటే. రేడియోమెట్రిక్ డేటింగు ద్వారాను, ఇతర ౠజువుల ద్వారానూ భూమి ఏర్పడి 450 కోట్ల సంవత్సరాల కిందట ఏర్పడిందని తేలింది. భూమి గురుత్వశక్తి అంతరిక్షంలోని ఇతర వస్తువులపై, ముఖ్యంగా సూర్య చంద్రులపై - ప్రభావం చూపిస్తుంది. భూమి సూర్యుని చుట్టూ 365.26 రోజులకు ఒక్కసారి పరిభ్రమిస్తుంది. దీన్ని ఒక భూసంవత్సరం అంటారు. ఇదే కాలంలో భూమి 366.26 సార్లు తన చుట్టూ తాను తిరుగుతుంది. దీన్ని భూభ్రమణం అంటారు.
ఫీనిక్స్ (పక్షి)
ప్రాచీన గ్రీకు పురాణాల ప్రకారం ఫీనిక్స్ అనేది పునర్జీవితాన్ని తీసుకొగలిగే ఒక కాల్పనిక పక్షి. సూర్యునితొ సన్నిహిత సంబంధం ఉన్న ఈ పక్షి, తన పూర్వీకుల బూడిద నుంచి కొత్త జీవితాన్ని పొందుతుంది.
క్రైస్తవ మత ఆరంభంలొ మత చిహ్నంగా కూడా చుపబడింది. చాలా కధల ప్రకారం ఫీనిక్స్ అగ్ని ద్వారా అంతమైనప్పటికీ, జన్మించే ముందు తనని తాను నాశనం చేసుకున్నట్టుగా పురాతన గ్రంథాల 
ఆధారాలు కూడా తక్కువగా ఉన్నాయి.కొన్ని గాధల ప్రకారం ఈ పక్షి ఒకే జీవితాన్ని 1400 సంవత్సరాల వరకు కొనసాగించగలదని చెప్పబడింది. హెరడోటస్, లూకన్, ప్లిని ద ఎల్డర్, పోప్ క్లెమెంట్ 1, లేక్టేంటియస్
మరియు ఓవిడ్ వంటి ప్రముఖుల ద్వారా ఈ పక్షి పునర్జన్మ లేదా పునర్జీవితాన్ని సంబంధించిన అనేక విషయాలు చెప్పబడ్డాయి.
చారిత్మక ఆధారాల ప్రకారం ఈ పక్షి, సూర్యునికి, కాలానికి, సాంరాజ్యాలకి, పునర్జన్మలకి మరియు పునరజ్జీవనానికి చిహ్నంగా చిత్రీకరించబడింది. కొన్ని క్రిస్టియన్ శాఖలలొ స్వర్గానికి సూచికగా కూడా చెబుతారు.